ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่กค ๔/๒๕๕๑เรื่องหลักเกณฑ์ วิธีการและเงื่อนไขการขออนุญาตและการอนุญาตเป็นผู้ประกอบธุรกิจการซื้อขายล่วงหน้าประเภทผู้ค้าล่วงหน้า(ฉบับที่๓)[๑] โดยที่เป็นการสมควรแก้ไขปรับปรุงหลักเกณฑ์วิธีการและเงื่อนไขในการขออนุญาตและการอนุญาตเป็นผู้ประกอบธุรกิจการซื้อขายล่วงหน้าประเภทผู้ค้าล่วงหน้าเพื่อให้สอดคล้องกับการแก้ไขเพิ่มเติมพระราชบัญญัติการซื้อขายสินค้าเกษตรล่วงหน้าพ.ศ. ๒๕๔๒ และเป็นประโยชน์ต่อการประกอบธุรกิจการซื้อขายล่วงหน้าอาศัยอำนาจตามความในมาตรา ๗ (๑) (๒) และ (๓)แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า (ฉบับที่ ๒)พ.ศ. ๒๕๕๐ คณะกรรมการกำกับการซื้อขายสินค้าเกษตรล่วงหน้าจึงออกประกาศ ดังต่อไปนี้ข้อ ๑ในประกาศฉบับนี้ประกาศคณะกรรมการกำกับการซื้อขายสินค้าเกษตรล่วงหน้าที่ กค ๑/๒๕๔๕ หมายความว่า ประกาศคณะกรรมการกำกับการซื้อขายสินค้าเกษตรล่วงหน้าที่ กค ๑/๒๕๔๕ เรื่อง หลักเกณฑ์ วิธีการและเงื่อนไขการขออนุญาตและการอนุญาตเป็นผู้ประกอบธุรกิจการซื้อขายล่วงหน้าประเภทผู้ค้าล่วงหน้า ลงวันที่ ๔ มกราคม พ.ศ. ๒๕๔๕ซึ่งแก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้า ที่ กค๒/๒๕๔๖ เรื่อง หลักเกณฑ์วิธีการและเงื่อนไขการขออนุญาตและการอนุญาตเป็นผู้ประกอบธุรกิจการซื้อขายล่วงหน้าประเภทผู้ค้าล่วงหน้า (ฉบับที่ ๒) ลงวันที่ ๑๖ กรกฎาคม พ.ศ. ๒๕๔๖และตามที่จะมีแก้ไขเพิ่มเติมข้อ ๒ให้ยกเลิกบทนิยาม ทุนจดทะเบียนและบทนิยาม ส่วนของผู้ถือหุ้น ในข้อ๒ แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กค ๑/๒๕๔๕ข้อ ๓ให้ยกเลิกความในข้อ ๒.๒ ข้อ ๒.๓และข้อ ๕.๑ (๑) แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กค๑/๒๕๔๕ข้อ ๔ให้ยกเลิกความในข้อ ๒.๕ (๒)แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กค ๑/๒๕๔๕และให้ใช้ความต่อไปนี้แทน(๒)เคยถูกจำคุกโดยคำพิพากษาถึงที่สุดให้จำคุกในความผิดเกี่ยวกับทรัพย์ข้อ ๕ให้ยกเลิกความในข้อ ๔.๔แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กค ๑/๒๕๔๕และให้ใช้ความต่อไปนี้แทน๔.๔ผู้ได้รับใบอนุญาตจะเริ่มประกอบธุรกิจการซื้อขายล่วงหน้าประเภทผู้ค้าล่วงหน้าได้ต่อเมื่อ(๑) ผู้ได้รับใบอนุญาตได้ดำเนินการตามหลักเกณฑ์วิธีการและเงื่อนไขที่คณะกรรมการ ก.ส.ล. และสำนักงานกำหนดเกี่ยวกับการประกอบธุรกิจการซื้อขายล่วงหน้า ประเภทผู้ค้าล่วงหน้าแล้ว ทั้งนี้ผู้ได้รับใบอนุญาตต้องพร้อมให้สำนักงานตรวจสอบการดำเนินการดังกล่าวภายในเก้าสิบวันนับตั้งแต่วันถัดจากวันที่ได้รับใบอนุญาตประกอบธุรกิจการซื้อขายล่วงหน้าประเภทผู้ค้าล่วงหน้าและสำนักงานเห็นชอบการดำเนินการดังกล่าวแล้วในกรณีที่สำนักงานตรวจสอบแล้วเห็นว่าผู้ได้รับใบอนุญาตยังมิได้ดำเนินการอย่างหนึ่งอย่างใดหรือหลายอย่างตามหลักเกณฑ์วิธีการและเงื่อนไขที่คณะกรรมการ ก.ส.ล. และสำนักงานกำหนดเลขาธิการอาจสั่งให้ผู้ได้รับใบอนุญาตดำเนินการใดตามที่เห็นสมควร(๒)ผู้ได้รับใบอนุญาตเป็นสมาชิกตลาดภายในเก้าสิบวันนับตั้งแต่วันถัดจากวันที่ได้รับใบอนุญาตประกอบธุรกิจการซื้อขายล่วงหน้าประเภทผู้ค้าล่วงหน้าทั้งนี้ หากมีเหตุจำเป็นและสมควร ผู้ได้รับใบอนุญาตอาจขอขยายระยะเวลาตามข้อ๔.๔ (๑) วรรคหนึ่ง หรือข้อ ๔.๔ (๒)ได้อีกเก้าสิบวันนับตั้งแต่วันถัดจากวันที่ครบกำหนดระยะเวลาดังกล่าวโดยต้องขอขยายระยะเวลาต่อเลขาธิการก่อนระยะเวลานั้นสิ้นสุดลงในกรณีที่ผู้ได้รับใบอนุญาตไม่ดำเนินการอย่างหนึ่งอย่างใดภายในเวลาที่กำหนดตามข้อ๔.๔ (๑) วรรคหนึ่ง หรือข้อ ๔.๔ (๒)หรือภายในเวลาที่เลขาธิการเห็นชอบให้ขยายตามวรรคสองให้ถือว่าใบอนุญาตประกอบธุรกิจการซื้อขายล่วงหน้าประเภทผู้ค้าล่วงหน้าสิ้นผลบังคับเมื่อพ้นระยะเวลาที่กำหนดในข้อดังกล่าวข้อ ๖การแก้ไขเพิ่มเติมประกาศคณะกรรมการกำกับการซื้อขายสินค้าเกษตรล่วงหน้าที่ กค ๑/๒๕๔๕ ไม่กระทบกระเทือนถึงความสมบูรณ์ของการใด ๆที่ได้ดำเนินการไปแล้วตามประกาศที่ถูกแก้ไขเพิ่มเติมดังกล่าวข้อ ๗ประกาศนี้ให้ใช้บังคับนับตั้งแต่วันถัดจากวันที่ประกาศเป็นต้นไปประกาศณ วันที่ ๑๘ เมษายน พ.ศ. ๒๕๕๑มิ่งขวัญแสงสุวรรณ์รัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๐มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๑๙/๒ มิถุนายน ๒๕๕๒